hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu de hu hu hu hu en hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Kalmár Magda (újságíró) – Wikipédia
Hasonló cikkcímek és megnevezések: Kalmár Magda (egyértelműsítő lap)
Hevesi Endréné, Kalmár Magda (írásait - házasságkötésüket követően - leggyakrabban Hevesi Magda néven írta alá) (Budapest, Terézváros, 1905.[3] január 5.[4] – 1994. december 28.[5]) könyvtáros, újságíró, Hevesi Endre felesége, a Hevesi Endre-díj alapítója.
1994. december 28. (89 évesen)
Kalmár Adolf (1873–1943) villanyszerelő és Sonnenfeld Lilla (1882–1911) lánya.[6] Édesanyját korán elvesztette, mostohaanyjával (Ehrlich Gizellával) gyerekkorától rossz viszonyban volt. Jó tanulóként iskolája támogatásával állami ösztöndíjat szerezve járhatta a polgárit. 15 évesen hagyta el a szülői házat.[7] Újságírói pályáját 1922-ben a Pesti Hírlapnál színházi rovatvezetőként kezdte, majd számos lap munkatársa volt.[8] Írásait Az Újság és Incze Sándor lapja, a Színházi Élet is közölte; az a lap, ahol későbbi férjével Hevesi Endrével megismerkedett. A numerus clausus rá is vonatkozó korlátozásai miatt nem tanulhatott tovább, de autodidakta módon, olvasással elmélyült műveltséget szerzett, többek közt két nyelven: angolul és németül is megtanult. 1924. november 30-án nőül ment Schwarz Jenő banktisztviselőhöz, akitől nyolc évvel később elvált.[9] 1945-ben Zsolt Béla lapjánál, a Haladásnál dolgozott.[7]
Az 1950-es években a Középülettervező Vállalatnál, majd a Lakótervnél volt könyvtáros. A forradalom után a Népszabadságnak írt, ahol férje megalapította a tudományos-technikai rovatot. Írásait a Magyar Nemzetben, a Nők Lapjában, a Ludas Matyiban, és az Új Tükörben is közölték, kifejezetten tudományos és technikai írásait az Univerzum, a Mai Magazin, az IPM és a Szabadidő Magazin jelentette meg. A rendszerváltást követően a Pesti Hírlapban jelentek meg anyagai.[7]
Teljes szellemi frissességben érte meg a 89. életévét, néhány nappal 90. születésnapja előtt hunyt el 1994 karácsonya után.
Férje 1984-ben hunyt el,[10] három évvel később 1987-ben az ő emléke megőrzésére alapította a Hevesi Endre-díjat, amit tudományos újságírók elismerésére ad át évente az Magyar Újságírók Országos Szövetsége.
↑ FamilySearch (angol nyelven)
↑ BillionGraves (angol nyelven). (Hozzáférés: 2021. július 10.)
↑ Evangélikus Elemi Iskola, Budapest, 1914, IV. elemi leányosztály
↑ Szalontai Éva: Hevesi Endréné. Magyar Sajtó, XXXVI. évf. 1. sz. (1995. jan. 16.) 8. o.
↑ Gyuris György és Landenberger Istvánné: Pótlások a lexikonokhoz. Könyv, Könyvtár, Könyvtáros, VI. évf. 3. sz. (1997. márc.) 43. o.
↑ Szülei házasságkötési bejegyzése a Budapest V. kerületi polgári házassági akv. 330/1904. folyószáma alatt. (Hozzáférés: 2021. július 10.)
↑ a b c Csémi Klára: Hetven éve a pályán: Hevesi Magdával beszélget Csémi Klára. Magyar Sajtó, XXXIV. évf. 24–25. sz. (1993. dec. 20.) 28. o.
↑ HÍREK. Népszava, LII. évf. 305. sz. (1994. dec. 29.) 15. o.
↑ Házasságkötési bejegyzése Schwarz Jenővel a Budapest V. kerületi polgári házassági akv. 717/1924. folyószáma alatt. (Hozzáférés: 2021. július 10.)
↑ Gyászhír. Magyar Nemzet, XLVII. évf. 249. sz. (1984. okt. 23.) 8. o.
↑ „Aranytoll díj”, Magyar Sajtó, 1988. december 22. (Hozzáférés ideje: 2021. július 10.)
A lap eredeti címe: „https://hu.wikipedia.org/w/index.php?title=Kalmár_Magda_(újságíró)&oldid=24023729”
Utoljára szerkesztve 2021. július 10., 15:21-kor
A lap utolsó módosítása: 2021. július 10., 15:21
A lap szövege CC BY-SA 3.0 alatt érhető el, ha nincs külön jelölve.